PS: Joan - det var altså tre år inden du blev født jeg startede med at køre med trailer 
Jens: My point excactly! 
Sådan lige en gang til for Prins Knud... Jeg har en lille golf 2 diesel, med en tilladt totalvægt på 1450. Den må max trække 925 kg. Min nyindkøbte trailer vejer 500 og må pt max laste 700 kg, altså 1200 kg totalvægt. Jeg har taget kørekort i 1999, og har intet trailerkort. Tidligere måtte jeg putte min datters pony på 230 kg i min trailer og trille glad og lovligt afsted. Og det må jeg så stadigvæk, så længe jeg ikke kommer over de 925 kg som bilen må trække, fordi jeg kan vælge at det er den vægt og ikke trailerens totalvægt der tæller? Eller hvad?
MetteBo: Du er i den situation at du, uanset hvordan du beregner det, kører lovligt. For lægger du din bils totalvægt sammen med trailerens totalvægt er du på 2.650 kg., dvs. LANGT under 3.500 kg. HVIS du nu havde været over 3.500 kg, så er min pointe at du, fordi du har taget kørekort før 1. maj 2009, at du kan vælge at lægge din bils totalvægt sammen med din koblingvægt (det den må trække) i stedet for trailerens totalvægt, og så er du på 2.375 kg. Her er det dog vigtigt at koblingsvægten kun er 50 kg. højere end bilens egenvægt - den regel bortfalder dog for alle d. 19. januar. Så du er ikke en af dem der kommer i klemme lige som mig og andre der kører med trailer på totalvægt 2.000 kg. 
Denne samtale er blevet lang. Først kanon arbejde og godt du belv ved indtil du fik svar. HELDIGVIS fik jeg lastbilkørekort da jeg var i militæret og hængerkort da jeg var ved at uddanne mig til redder. Men sytnes bestemt ikke reglerne for hest er blevet nememre med årene, total strammet og og ikke engang politiet har styr på dem, hvilket jo er lidt rystende. De har holdt få trailer racciere hvor de har haft en dyrlæge med også.
Jeg tog trailerkortet sidste år. Og jeg synes godt nok, at det er lidt vildt, at kørelærerne lærer deres elever noget forkert. For jeg lærte i hvert fald IKKE om den del af reglerne, der hedder, at man selv må vælge om man vil bruge trailerens tilladte totalvægt eller den vægt bilen højest må trække. Vi hørte udelukkende om trailerens tilladte totalvægt. Dvs. at jeg da også har fortalt andre om, at man ikke må køre rundt med en trailer med stor tilladt totalvægt (altså stor lasteevne), selvom man ikke fylder noget i, uden at have be-kortet. Men det passer jo faktisk ikke for alle med kørekort fra før 2009. Meget interessant! Venlig hilsen Anna
Ditte: Enig, og tak for de søde ord. Anna: Ja, det er RYSTENDE, ikke? Og jeg har skrevet til Kontant - ikke at jeg ved om de er interesserede, men det er jo også relevant for andre end hesteeejere - for eksempel kan campister også komme i klemme med deres campingvogne så vidt jeg ved. Hvis du har lyst, så må du gerne sende mig en personlig besked med information om hvilken køreskole du er blevet vildledt af. Til alle: Har I, som Anna, oplevet at kørelærerne ikke informerer om reglen om at man må beregne ud fra koblingsvægten i stedet for trailerens totalvægt hvis man har taget kørekort før 1. maj 2009? Så send mig en personlig besked med dit navn og køreskolens navn!   Jeg har i øvrigt fundet flere køreskole-hjemmesider der forsøger at forklare reglerne og de forklarer forkert! Så de er noteret og jeg håber at de skal stå til regnskab for at have vildledt deres kunder. Om det er bevidst eller pga. uvidenhed synes jeg egentlig er sagen uvedkommende!
Måske skal jeg lige tilføje, at jeg er glad nok for at have kortet alligevel, nu hvor jeg har taget det  Men nu hvor jeg tænker over det, så er det jo ikke kun kørelærerne, det er da også det materiale, man bruger. Der stod heller ikke noget om koblingsvægten i min bog i hvert fald. Kigger lige efter, om jeg kan finde det i en af kasserne herhjemme ... Venlig hilsen Anna
Super god tråd. Godt arbejde!  Jeg har dog et spørgsmål... Du skriver at du lægger bilens totalvægt sammen med bilens koblingsvægt, hvilket giver 3125. Hvordan dælen kommer du så frem til at du må putte 575 kg hest i din trailer? Så ender du da på 3700, hvilket er 200 kg. for meget?
... Min kørelærer har hele tiden omtalt det som tilladt totalvægt - men også gjort klart fra begyndelsen at det var den tilladte koblingsvægt der var "tilladt totalvægt" for det aktuellevogntog. Så skulle vi regne på et vogntog hvor bilens maximale vægt på krogen var 1300 - så var det DET der var tilladt totalvægt - også selv om trailerens registreringsattest måske sagde 1500.
Hej Lise  Jeg bliver lidt i tvivl, når jeg læser dit indslag hvilket er utrolig flot arbejde :0)  Mit regskab ser sådan ud  Personbil Volkswagen, Golf 5 variant  Køreklar vægt 1.436 kg  Tilladt totalvægt 1990 kg  Må trække 1.600 kg på krogen  Hestetrailer Cheval Liberté  Egenvægt/køreklar vægt 725 kg  Totalvægt 2.000 kg.  Mit kørekort er taget før 2009.  Men i følge sikker trafik må jeg ikke trække traileren med bilen, før jeg nedvejer traileren til total ca. 1.350 kg.  Er jeg helt stået af eller?  Håber du kan hjælpe, er ved at give op ved alle de regler, selvom du har gjort et super godt stykke arbejde, har jeg bare fået vildt mange informationer, og kommer vidst til at blande det lidt sammen, men med det jeg har forstået må jeg ikke trække dette vogntog sammen.? Med mindre jeg har trailerkort.  Helt iorden hvis du ikke har tid og lyst til at svarer. Men håber du har lyst.  MvH Louise Ps. Tusinde tusinde mange tak for din gode og hurtige hjælp, meget forståelige svar og kæmpe arbejde. 
Interessant læsning, glæder mig til at følge tråden fremover. Jeg har selv kørekort fra før 2009 og har kørt trailer et par gange med min shetter - jeg vil egentlig også gerne have kortet engang da jeg regner med at skulle have 1-2 større heste også og have dem med til f.eks. stranden, skuer osv. sammen. Men jeg ejer lige nu hverken bil, trailer eller penge til et trailerkørekort (hurra for livet på SU). Så for mig er det virkelig gode nyheder! 
Anna A: Super at du kigger efter  Cecilie: Når du beregner totalvægten af vogntoget skal du ikke lægge vægten der er i traileren oveni, da den jo i pirncippet er en del af koblingsvægten. Så når jeg putter 575 kg i 750 kg trailer rammer jeg koblingsvægten der er 1325 kg. Det står også i lovteksten at totalvægten af vogntoget er = bilens totalvægt + koblingsvægten (for os med kort før 1. maj 2009), for andre er det bilens totalvægt + trailerens totalvægt der er = vogntogets totalvægt.  Lisbeth: Dejligt at din kørelærer havde styr på reglerne!  Bayer: Godt at mit indlæg kunne hjælpe dig! Louise: Selv tak! Nedenfor har jeg brugt dine data. På nyere bilers reg. attest er egenvægten desværre ikke angivet, og den skal vi bruge. Egenvægt er køreklar vægt minus 125 kg. (det er den generelle regel; en fører på 75 kg. og 50 kg. benzin og olie). Vi skal nemlig bruge egenvægten i regnestykket nu - men egenvægten er heldigvis ikke relevant mere efter 19. januar 2013.  Personbil Volkswagen, Golf 5 variant  Køreklar vægt 1.436 kg  Beregnet egenvægt 1.311 kg (1.436 - 125 kg)  Tilladt totalvægt 1990 kg  Må trække 1.600 kg på krogen  Hestetrailer Cheval Liberté  Egenvægt/køreklar vægt 725 kg  Totalvægt 2.000 kg.  Det står jo hurtigt klart at du skal bruge "smuthullet" i reglerne fordi dit vogntog får en totalvægt på 3.990 kg hvis du vælger den første beregningsmodel hvor dit vogntogs totalvægt bliver beregnet ud fra bilens totalvægt (1.990 kg) + trailerens totalvægt (2.000 kg), altså er du over 3.500 kg. Fordi du har kørekort fra før 1. maj 2009 må du heldigvis bruge koblingsvægten i stedet for trailerens totalvægt - dog må koblingsvægten kun være 50 kg. mere end bilens egenvægt indtil d. 19. januar. Og det er det, der er dit problem pt!  Det der er endnu mere tricky er, at man faktisk kan løse dit problem på to måder - men at du efter 19. januar 2013 slet ikke har et problem! Jeg prøver at skitsere dine muligheder og hvorfor.  Før 19. januar 2013  Mulighed 1) Få ændret din koblingsvægt til 1.361 kg. Så er den 50 kg. mere end bilens egenvægt. Det koster et par hundrede kr. så vidt jeg husker - jeg fik selv nedvejet mit træk med 25(!) kg for at kunne overholde reglerne. Jeg er i tvivl om hvor meget man kan få ændret koblingsvægten, men forhør dig evt. ad. Hvis din koblingsvægt er 1.361 kg og din bils totalvægt er 1.990 kg ender dit vogntog på 3.351 kg og vupti, du kører lovligt så længe du ikke putter mere end 636 kg. hest i traileren (1.361 kg. koblingsvægt - 725 kg. trailer = 636 kg. hest).  2) Du kan formentlig også få ændret trailerens totalvægt uden at røre ved koblingsvægten og på den måde beregner du uden din "kørekort før 1. maj 2009-fordel". Hvis vogntoget skal være på 3.500 kg, så skal du fratrække bilens totalvægt på 1.990 kg, hvilket giver en totalvægt på 1.510 kg. til traileren. Fratrukket dens egenvægt må du putte 785 kg. hest i traileren. Så hvis du kan få traileren vejet ned til 1.510 kg kan du også gøre det.  Jeg har ikke selv fået vejet min trailer ned, og det skyldes at jeg i princippet KAN få behov for at få transportet mine to store rideheste i den - eller låne min trailer ud - selvfølgelig med en bil der må trække og af en person der har trailerkort. Løsning 2 her kan du principielt foretage nu og også bruge efter 19. januar.  Efter 19. januar 2013  Reglen om, at koblingsvægten kun må være 50 kg. mere end bilens egenvægt frafalder - og det gælder alle, for som hovedregel gælder fordele for alle, mens ulemper ikke kan gælde med tilbagevirkende kraft. Derfor skal vi nu finde ud af hvad din koblingsvægt så kan være, og her regner vi efter "kørekort før 1. maj 2009"-fordelen! Og hvis vi skal udnytte dit vogntog maksimalt, så hedder regnestykket 3.500 kg (maksimalt tilladte vogntog) minus bilens egenvægt 1990 kg = 1.510 kg koblingsvægt. Fratrukket trailerens vægt kan du så putte 785 kg hest i, hvilket jo faktisk er den samme vægt som i den anden løsning ovenfor.  Summa summarum: Hvis du aldrig nogensinde har behov for at fylde mere end 785 kg i din trailer, så få ændret trailerens totalvægt. Hvis du tænker, at du måske får brug for at andre kan låne den eller at nogen med en stor bil kan køre dig med mere end 785 kg hest, ja så skal du få ændret din bils koblingsvægt til 1.361 kg nu og så ændre den til 1.510 kg d. 19. januar! Dybt tåbeligt - men ja, sådan udnytter du det du må! Igen skal jeg anføre at jeg ikke ved hvor meget man kan få ændret bilens koblingsvægt.  Min bils koblingsvægt skal også ændres d. 19. januar, for jeg må putte 575 kg hest i nu, men jeg har tænkt mig at sætte den op så jeg kan putte mere i 
Kære alle. Jeg har fået en del beskeder om, hvordan man kan beregne om man kører lovligt. Jeg har forsøgt at forenkle reglerne og opstille en model så I kan afprøve det selv. Bemærk at fra 19. januar 2013 fjernes reglen om at koblingsvægten maksimalt må være 50 kg mere end bilens egenvægt - mere om det nedenfor. * * * * * * * * * * * * * * * * * * * * * * * * * * * * * * * * * * * * * * * * * * * * * * REGLERNE TIL OG MED 18. JANUAR 2013 - - - - - - - - - - - - - - - - - - - - - - - Bilens totalvægt: __________ kg + (plus)  Trailerens totalvægt: _________ kg  Hvis ovenstående tal er over 3.500 kg, så er der mange der siger du ikke må køre med det - men fortvivl ej hvis du har kørekort fra før 1. maj 2009, for du har en chance mere! - prøv regnestykket længere nede i stedet. Hvis dit vogntogs totalvægt var under 3.500 kg. kan du her beregne hvor meget du må køre med: Bilens koblingsvægt: ______ kg - (minus)  Trailerens egenvægt (køreklar vægt): ______ kg  - - - - - - - - - - - - - - - - - - - - - - - Bilens koblingsvægt _________ kg - (minus) Bilens egenvægt_________ kg (NB: Står der kun køreklar vægt er egenvægt det samme som køreklarvægt - 125 kg)    Resultatet ovenfor må ikke være større end 50 kg. Hvis resultatet er højere end 50 kg skal du have ændret koblingsvægten på din bil. Det koster et par hundrede kr. Hvis dit resultat ovenfor var 50 kg eller mindre, så kan du tjekke videre her (og hvis dit resultat ikke var 50 kg, men mere, så kan du taste den koblingsvægt du regner med at ændre bilen til - husk, at det ikke må være mere end bilens egenvægt (det samme som køreklar vægt - 125 kg) + 50 kg) Bilens totalvægt: __________ kg + (plus)  Bilens koblingsvægt: ________ kg  Hvis ovenstående tal er under 3.500 kg. kan du køre lovligt med følgende mængde hest: Bilens koblingsvægt: ______ kg - (minus)  Trailerens egenvægt (køreklar vægt): ______ kg  * * * * * * * * * * * * * * * * * * * * * * * * * * * * * * * * * * * * * * * * * * * * * * FRA 19. JANUAR 2013  - Her frafaldes reglen om at man ved "den fede måde at regne på" kun må have en koblingsvægt der er 50 kg. højere end egenvægten. Yay!!! - - - - - - - - - - - - - - - - - - - - - - - Bilens totalvægt: __________ kg + (plus)  Trailerens totalvægt: _________ kg  Hvis ovenstående tal er over 3.500 kg, så er der mange der siger du ikke må køre med det - men fortvivl ej hvis du har kørekort fra før 1. maj 2009, for du har en chance mere! - prøv regnestykket længere nede i stedet. Hvis dit vogntogs totalvægt var under 3.500 kg. kan du her beregne hvor meget du må køre med: Bilens koblingsvægt: ______ kg - (minus)  Trailerens egenvægt (køreklar vægt): ______ kg  - - - - - - - - - - - - - - - - - - - - - - - Bilens totalvægt: __________ kg +  Bilens koblingsvægt: ________ kg  Hvis ovenstående tal er under 3.500 kg. kan du køre lovligt med følgende mængde hest  Bilen koblingsvægt: ______ kg - (minus)  Trailerens egenvægt (køreklar vægt): ______ kg  Hvis vogntogets totalvægt var over 3.500 kg. kan du vælge at få ændret koblingsvægten. Hvor meget skal du så ændre koblingsvægten til? Vogntogets max. totalvægt:   - (minus)  Bilens totalvægt: ______ kg  Og her kan du så beregne hvad du må trække hvis du får ændret koblingsvægten: Bilens koblingsvægt: ______ kg - (minus)  Trailerens egenvægt (køreklar vægt): ______ kg * Jeg er ikke klar over om man i alle tilfælde kan få ændret koblingsvægten ned, men jeg vil gerne undersøge det? * * * * * * * * * * * * * * * * * * * * * * * * * * * * * * * * * * * * * * * * * * * * * * Husk at man også har mulighed for at få ændret totalvægten på sin trailer - det ønskede jeg bare ikke. Det KAN være nødløsningen for jer der har kørekort efter 1. maj 2009 da I ikke kan benytte koblingsvægten. Jeg har planer om at lave et pænt word-dokument med ovenstående beregningsmodel samt henvisning til paragrafferne, således at I kan printe det ud med jeres egne data, laminere det og klistre det ind i traileren. Skulle I blive stoppet kan Politiet jo så hygge sig lidt med at regne efter?! Coming up...